
POSTUPANJE S OBOLJELIMA, BLISKIM KONTAKTIMA OBOLJELIH I PREKID 
IZOLACIJE | KARANTENE 


Objedinjene revidirane preporuke o prioritetima za testiranje na SARS-CoV-2, 
postupanju skontaktima, završetku izolacije i karantene/samoizolacije s 
osvrtom na osobe koje su preboljele COVID-19 ili su cijepljene 


Izmjene u odnosu na prethodnu verziju: 


Učenici osnovnih i srednjih škola koji sudjeluju u redovitom samotestiranju, oslobođeni su 
samoizolacije (karantene) u slučaju kontakta s pozitivnom osobom neovisno o cijepnom statusu i 
preboljenju. 


1. — Postupak s bliskim kontaktima oboljelog od bolesti COVID-19 


Radi smanjenja širenja infekcije svi bliski kontakti oboljelog, osim kasnije navedenih izuzetaka (tablica 
1.), upućuju se u zdravstveni nadzor u karanteni/samoizolaciji. 


Bliske kontakte koji su dio kolektiva u kojem je važno procijeniti proširenost infekcije preporučljivo 
je testirati brzim RT-PCR testom ili brzim antigenskim testom (BAT) unutar pet dana od izlaganja, a 
u ovu svrhu prikladni su i brzi testovi za samotestiranje koji za uzorak koriste bris nosa (dostupni 
putem ljekarni). Negativan rezultat testa nema utjecaja na trajanje karantene/ samoizolacije. 
Pozitivan rezultat testa zahtijeva obradu bliskih kontakata testirane osobe. Pozitivan brzi antigenski 
test nije potrebno potvrditi RT-PCR testom, ali je brze testove za samotestiranje potrebno potvrditi 
brzim antigenskim testom (BAT-om) u ovlaštenoj zdravstvenoj ustanovi. Potvrda pozitivnih 
rezultata brzih testova za samotestiranje koji za uzorak koriste bris nosa i brzih antigenskih testova 
se neće moći provoditi PCR-om sljedećih tjedana jer se ograničeni kapaciteti PCR testiranja trebaju 
prioritetno koristiti za testiranje oboljelih i unutar zdravstvenog sustava i sustava socijalne skrbi. 


Bliskikontakti* podliježu zdravstvenom nadzoru u karanteni/samoizolaciji u trajanju od sedam dana 
od zadnjeg bliskog kontakta sa zaraženom osobom. Osobe koje su cijepljene unutar 4 mjeseca (2 
mjeseca ako su cijepljene Janssen cjepivom), preboljele COVID-19 unutar 4 mjeseca, docijepljene 
osobe i osobe koje su se cijepile nakon preboljenja ne podliježu karanteni (tablica 1.). 





Ako su bolesnik i kontakti u zajedničkom kućanstvu bez mogućnosti izolacije bolesnika (npr. oboljelo 
dijete koje njeguju roditelji), kućni kontakti podliježu karanteni u trajanju od sedam dana nakon što 
bolesnik ispuni kriterije za završetak izolacije prema kriterijima u točki 3. 


Kad god je moguće, potrebno je pokušati ustanoviti izvor infekcije za oboljelu osobu te staviti pod 
zdravstveni nadzor i testirati osobe koje su bile bliski kontakti one osobe koja je bila izvor infekcije 
inicijalnom bolesniku od kojeg je započelo traženje kontakata. 


Po završetku karantene nije potrebno testirati osobe ako ne razviju simptome, osim ako su 
imunokompromitirane ili rade u zdravstvenim ustanovama i kod pružatelja socijalnih usluga 
smještaja i boravka za starije i teško bolesne odrasle osobe i osobe s invaliditetom, 


Imunokompromitirane osobe i osobe koje rade u zdravstvenim ustanovama i kod pružatelja 
socijalnih usluga smještaja i boravka za starije i teško bolesne odrasle osobe i osobe s 
invaliditetom, a koje tijekom karantene nisu razvile nijedan simptom bolesti COVID-19 
(asimptomatski tijekom karantene), mogu prekinuti karantenu nakon provedenog testiranja 
sedmog dana karantene i zaprimanja jednog negativnog rezultata testiranja. U tu svrhu može se 
koristiti brzi antigenski test ili PCR test. 


Ako osobe u karanteni/samoizolaciji razviju simptome kompatibilne s bolesti COVID-19, treba ih 
testirati na SARS-CoV-2. U očekivanju rezultata testiranja treba ih tretirati kao oboljele od COVID- 
19. U tu svrhu može se koristiti brzi antigenski test ili PCR test. 


* Bliski kontakt se u svrhu zdravstvenog nadzora u karanteni/samoizolaciji definira kao: 

- dijeljenje kućanstva s bolesnikom 

- izravan tjelesni kontakt s oboljelim od bolesti COVID-19 

- nezaštićen izravni kontakt s infektivnim izlučevinama oboljelog od bolesti COVID-19 (dodirivanje 
korištenih maramica golom rukom ili npr. ako se bolesnik iskašlje u osobu) 

- kontakt licem u lice s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta 

- boravak u zatvorenom prostoru (npr. učionica, soba za sastanke, čekaonica u zdravstvenoj 
ustanovi itd.) s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta — boravak u zatvorenom prostoru na udaljenosti većoj od dva metra može 
predstavljati bliski kontakt, ovisno otome imalibolesnik simptome, o nošenju maski, o ventilaciji 
prostorije... svaki pojedinačni kontakt u zatvorenom prostoru treba individualno procijeniti 

- zdravstveni radnik ili druga osoba koja pruža izravnu njegu oboljelom od bolesti COVID-19 ili 
laboratorijsko osoblje koje rukuje s uzorcima oboljelog bez korištenja preporučene osobne 
zaštitne opreme (OZO)ili ako je došlo do propusta u korištenju OZO-a 

- kontakt u zrakoplovu ili drugom prijevoznom sredstvu s bolesnikom dva mjesta ispred, iza ili sa 
strane; suputnici ili osobe koje skrbe o bolesniku tijekom putovanja; osoblje koje je posluživalo u 
dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na 
izloženost većeg broja putnika, bliskim kontaktima se mogu smatrati putnici cijelog odjeljka ili 
cijelog zrakoplova). 


Potrebno je naglasiti da svaka specifična situacija zahtijeva individualnu epidemiološku procjenu 
rizika i da se postupanje može razlikovati od preporuka ako postoji medicinsko opravdanje. 





Osoba koja je ostvarila bliski kontakt sa zaraznom osobom ne podliježe zdravstvenom nadzoru u 





karanteni/samoizolaciji u situacijama navedenim u tablici 1. 


Tablica 1. Bliski kontakti izuzeti od karantene 


Preporuka za osobe izuzete od karantene 
Izuzeće od karantene TEMELJEM PREBOLJENJA I/ILI CIJEPLJENJA djece i odraslih: 


Preboljela COVID-19 (PCR ili BAT 
potvrđena SARS-CoV-2 infekcija) 
unutar 4 mjeseca od kontakta, 
neovisno o dobi. 

Preboljela COVID-19 i nakon 
preboljenja primila jednu dozu 
cjepiva ako nije prošlo više od 
četiri mjeseca od primitka cjepiva, 
ili preboljela COVID-19 i primarno 
cijepljena s 2 doze cjepiva koja se 
primjenjuju u dvije doze, ako se 
radi o odraslim osobama. 


Docijepljena, neovisno o dobi. 


Primarno cijepljena (1 dozom 
Janssen cjepiva ili s2 doze cjepiva 
koja se primjenjuju u dvije doze) 
uz uvjet da je prošlo 14 dana od 
zadnje doze cjepiva ali ne više od 
4 mjeseca (kod cijepljenih Janssen 
cjepivom ne više od 2 mjeseca), 
ako se radi o odraslim osobama. 
Djeca do 18 godina starosti koja 
su primila primarno cijepljenje i 
djeca koja su preboljela i primila 
jednu dozu cjepiva, neovisno o 
vremenu proteklom od 
cijepljenja. 


Trebaju se testirati odmah nakon zadnjeg kontakta te je 
preporučljivo da se testiraju 5-7 dana od kontakta 
komercijalnim brzim antigenskim testom za samotestiranje 
koji se temelji na uzorku brisa nosa ili BAT-om u ovlaštenoj 
ustanovi bez obzira na izuzeće od karantene. 


Obavezno se strogo pridržavati mjera za sprečavanje širenja 
kapljičnih infekcija (nošenje kirurških ili FFP2 maski, držanje 
distance, izbjegavanje okupljanja, pojačana briga o higijeni) 
sljedećih 14 dana od zadnjeg kontakta. 


Djeca i učenici kod svih kontakata, uključujući kućnikontakt: 

e trebaju se samotestirati odmah nakon zadnjeg 
kontakta i 5-7 dana od kontakta (kao i odrasli); ovo 
samotestiranje kod kontakta s pozitivnom osobom 
učenici mogu provesti u vlastitom aranžmanu ili u 
okviru redovitog samotestiranja učenika ako u njemu 
sudjeluju 

e trebaju se pridržavati epidemioloških mjera i nositi 
masku primjereno dobi kao što je predviđeno 
Uputama za sprječavanje i suzbijanje epidemije bolesti 
COVID-19 vezano uz rad predškolskih ustanova, 
osnovnih _i srednjih škola u školskoj godini 
2021./2022. (26/08/2021., 5/11/2021. i 15/11/2021.) 
učenici su oslobođeni samoizolacije na temelju 
preboljenja i/ili cijepljenja neovisno o tome sudjeluju li 
u redovitom samotestiranju ili ne 


Izuzeće od karantene TEMELJEM REDOVITOG SAMOTESTIRANJA UČENIKA: 


Učenici osnovnih i srednjih škola 
koji sudjeluju u redovitom 
samotestiranju, neovisno o tome 
je likontakt s pozitivnom osobom 
ostvaren u školi ili izvan škole. 


Kontakt u školi i izvan škola, osim kućnog kontakata: 
Sudjelovanje u redovitom samotestiranju učenika te 
pridržavanje epidemioloških mjera i nošenje maski sukladno 
Uputama za sprječavanje i suzbijanje epidemije bolesti COVID- 
19 vezano uz rad predškolskih ustanova, osnovnih i srednjih 
škola u školskoj godini 2021./2022. (26/08/2021., 5/11/2021. i 
15/11/2021.). 

Kućni kontakt: 

Učenici koji sudjeluju u redovitom samotestiranju a nisu 
oslobođeni samoizolacije na temelju preboljenja i/ili 
cijepljenja, kada dijele kućanstvo s pozitivnom osobom 
(obiteljski kontakt) trebaju se učestalije samotestirati u 
vlastitom aranžmanu i to svaka dva dana tijekom 7 dana od 
kontakta s pozitivnim ukućanom (u slučaju da se ne mogu 
fizički odvojiti od pozitivnog ukućana, samotestiraju se svaka 





dva dana tijekom izolacije pozitivnog ukućana i još 7 dana po 
isteku izolacije). 





Zdravstveni djelatnici i djelatnici u drugim ustanovama koji dolaze u kontakt s osjetljivim 
pojedincima, a pripadaju gore navedenim kategorijama također se izuzimaju od karantene ali se 
preporuča testiranje nakon bliskog kontakta učestalije, tj. odmah nakon rizičnog kontakta te svaka 3 
dana i završno 14. dan nakon zadnjeg kontakta. Bez obzira što su izuzeti od karantene moraju 
konzistentno i bez iznimke koristiti FFP2 masku bez ventila, održavati fizički razmak u najvećoj mogućoj 
mjeri i voditi brigu o strogoj higijeni ruku radi sprječavanja mogućeg prijenosa infekcije na pacijente, 
korisnike domova i kolege. Takvi djelatnici ne smiju sudjelovati u zajedničkim aktivnostima pri kojima 
se skida maska (npr. zajedničke pauze za kavu, gablece, marende i sl). Ako se u tom razdoblju pojave 
simptomi, osobu treba odmah izolirati i uputiti na testiranje na SARS-CoV-2. 


Idealno bi bilo da se osobe izuzete od karantene (tablica 1.) ako razviju simptome i osobe koje razviju 
simptome tijekom karantene testiraju BAT-om kod izabranog liječnika, koji može na temelju pozitivnog 
rezultata testa odmah osobi promijeniti status karantene u izolaciju. 


S obzirom na očekivan velik broj zaraženih i bliskih kontakata zaraženih osoba, neće biti moguće 
zdravstvenim radnicima (epidemiolozima, školskim liječnicima, izabranim liječnicima obiteljske 
medicine, izabranim pedijatrima) kontaktirati sve zaražene osobe i njihove kontakte radi zdravstvenog 
nadzora. Stoga apeliramo na savjesnost oboljelih građana da se izoliraju te obavijeste svoje bliske 
kontakte o potrebi karantene. Bliske kontakte koji nisu izuzeti od karantene molimo da se podvrgnu 
karanteni i jave svojem izabranom liječniku radi evidencije i daljnjeg postupanja (reguliranje bolovanja 
odnosno testiranje). 


2. Prioritetne skupine za testiranje su: 
2.1. Sve simptomatske osobe s postavljenom kliničkom sumnjom na COVID-19 


S obzirom na pogoršanje epidemiološke situacije, glavni prioritet za testiranje su simptomatske 
osobe. PCR test, kad je god to mogućei kad dozvoljavaju kapaciteti testiranja i specifičnost situacije, 
treba koristiti kao prvi izbor testa za dijagnostiku u osoba koje imaju povećan rizik za razvoj teških 
oblika bolesti COVID-19, ulaze u kolektiv u sustavu socijalne skrbi, ili se hospitaliziraju. Osobu sa 
simptomima u koje se postavi indikacija za testiranje na COVID-19 treba staviti u izolaciju do 
pristizanja nalaza (bez obzira radi li se o brzom antigenskom ili PCR testu). Bliski kontakti 
simptomatske osobe koja čeka rezultate testiranja također ostaju u karanteni, naročito obiteljski 
kontakti i kontakti s posla ako su zdravstveni djelatnici i djelatnici u domovima, do prispijeća nalaza, 
osim ako pripadaju kategorijama koje su izuzete od karantene (tablica 1). U slučaju pozitivnog 
nalaza, oboljela osoba ostaje u izolaciji sve do ispunjenja kriterija za završetak izolacije (vidjeti točku 
3.), a njezini bliski kontakti u karanteni ako ne pripadaju kategorijama koje su izuzete od karantene 
(tablica 1). 

Uzimajući u obzir da je od početka školske godine znatno porastao udio školske djece među 
novooboljelima, podsjećamo na potrebu testiranja učenika kod simptoma koji mogu upućivati na 
COVID-19. 


2.2. Bliski kontakti izuzeti od karantene 


2.3. Asimptomatske osobe koje nisu bliski kontakt oboljeloga 





Pri testiranju asimptomatskih osoba prednost treba dati osobama koje rade u zdravstvenom 
sustavu, osobito u bolnicama te kod pružatelja socijalnih usluga smještaja i boravka za starije i 
teško bolesne odrasle osobe i osobe s invaliditetom, prema epidemiološkim indikacijama. 


a) Djelatnici zdravstvenih ustanova i djelatnici kod pružatelja socijalnih usluga smještaja i boravka 
za starije i teško bolesne odrasle osobe i osobe s invaliditetom prije povratka na posao, a na 
temelju trijaže (npr. anamnestički podaci o postojanju simptoma kompatibilnih s COVID-19, o 
sudjelovanju na većim okupljanjima na kojima se nisu poštivale mjere za sprječavanje širenja 
kapljičnih infekcija; sve to unazad 14 dana). Mjere za zdravstvene djelatnike su dodatno 
opisane u Odluci stožera civilne zaštite i zasebnim uputama HZJZ-a. 

Mjere vezane uz djelatnike domova detaljnije su razrađene u Uputama za sprječavanje i 
suzbijanje epidemije bolesti COVID-19 za pružatelje socijalnih usluga u sustavu socijalne skrbi. 
Isti uvjeti se primjenjuju na učenike i studente na praksi u ovim ustanovama. 


b) Bolesnici u kojih se planira hospitalizacija kao i bolesnici u kojih se planira provođenje 
dijagnostičko-terapijskih postupaka koji generiraju aerosol u specijalističko-konzilijarnoj ili 
bolničkoj zdravstvenoj zaštiti. Dodatno, i drugi bolesnici koji zahtijevaju medicinsku skrb, ako se 
na temelju trijaže procijeni visoki rizik izloženosti infekciji. Zbog nemogućnosti provođenja 
dijagnostike u zadanim rokovima kod svih pacijenata, zdravstvene ustanove ne mogu uvjetovati 
primitak pacijenata negativnim BAT ili PCR testom koji nije stariji od 48 sati, osobito ako je 
dijagnostički ili terapijski zahvat hitan ili odgoda može uzrokovati pogoršanje zdravstvenog 
stanja pacijenta (ovakvi su zahtjevi bolnica osobito problematični kod hospitalizacije nakon 
vikenda, neradnih dana i sl.). Ako zdravstvena ustanova ima BAT ili PCR dijagnostiku SARS-CoV- 
2, treba osigurati obavljanje dijagnostike takvim pacijentima u svojoj ustanovi, da se izbjegne 
opterećivanje sustava temeljenog na uputnicama izabranog liječnika. 


Uputnice za testiranje učenika i studenata na praksi u zdravstvenim ustanovama i u socijalnoj skrbi 
izdaje nadležni liječnik školske medicine, učenika i studenata u učeničkim /studentskim domovima 
izdaje nadležni liječnik školske medicine ili izabrani liječnik te učenika i studenata kod drugih 


. dem 


ili izabrani liječnik. 


Potrebno je naglasiti da svaka specifična situacija zahtijeva individualnu epidemiološku 
procjenu i da se postupanje može razlikovati od preporuka ako postoji medicinsko opravdanje. 


3. Kriteriji za završetak izolacije oboljelih od bolesti COVID-19 


Ove preporuke temelje se na postojećim spoznajama o trajanju zaraznosti osoba s virusom SARS- 
CoV-2!i prilagođene su potrebi održavanja funkcioniranja društva u uvjetima širenja visokozarazne 
omicron varijante te su podložne promjeni. Podaci za donošenje odluke o prekidu izolacije su datum 
pojave prvih simptoma i znakova bolesti i njihovo trajanje, odnosno datum testiranja (uzimanja 
uzorka) na SARS-CoV-2, ovisno o tome radili se osimptomatskoj ili asimptomatskoj infekciji virusom 
SARS-CoV-2. Početak simptoma bolesti, odnosno dan uzimanja brisa koji je pozitivan kod 
asimptomatskih infekcija, računa se kao nulti dan bolesti. 





Prekid izolacije se prvenstveno temelji na kliničkoj slici i proteku vremena od početka bolesti, a 
iznimno na rezultatima testiranja. 


Asimptomatski bolesnik s COVID-19 


Za asimptomatske slučajeve COVID-19 završetak izolacije preporučuje se 10 dana nakon prvog 
pozitivnog testa/uzimanja uzorka na SARS-CoV-2, uz uvjet da tijekom tog razdoblja nisu razvili 
nikakve simptome bolesti. U slučaju razvoja simptoma, koriste se kriteriji za simptomatske 
bolesnike, pri čemu je referentna točka datum pojave simptoma kao nulti dan. Izolacija 
asimptomatskih osoba iz kategorija u tablici 1. te osoba kojima je prošlo više od četiri mjeseca 
nakon primarnog cijepljenja ili preboljenja traje sedam dana, dok je preostala 3 dana potrebno 
dosljedno i pravilno nošenje maski u kontaktu s drugim osobama, ograničiti kontakt s osobama 
koje imaju povećan rizik od ozbiljne bolesti COVID-19 te pridržavanje drugih epidemioloških 
mjera. 

Asimptomatska osoba može prekinuti izolaciju najranije nakon pet dana od pozitivnog brisa po 
zaprimanju negativnog rezultata brzog antigenskog testa (BAT) učinjenog najranije peti dan 
izolacije. U tom slučaju sljedećih pet dana potrebno je dosljedno i pravilno nošenje maski u 
kontaktu s drugim osobama, ograničiti kontakt s osobama koje imaju povećan rizik od ozbiljne 
bolesti COVID-19 te pridržavanje drugih epidemioloških mjera. Ako je rezultat BAT-a učinjenog 
najranije peti dan od početka izolacije pozitivan, osoba može prekinuti izolacija nakon 7 dana 
ako je cijepljena ili je prethodno preboljela, odnosno nakon deset dan ako nije cijepljena i nije 
prethodno preboljela, a bez ponovnog testiranja. 


ll. Simptomatski bolesnik COVID-19 s blagom ili umjerenom kliničkom slikom, koji nije 


imunokompromitiran 


Završetak izolacije simptomatskog bolesnika s blagom ili umjerenom kliničkom slikom COVID-19, 
koji nije imunokompromitiran preporučuje se ako su zadovoljeni sljedeći kriteriji: 


- najmanje 24 sata bolesnik je afebrilan bez upotrebe antipiretika i ima značajno poboljšanje 
(smanjenje) drugih simptoma? COVID-19 
- | prošlo je najmanje 10 dana od prvog dana bolesti 


- Izuzetak su osobe navedene u tablici 1. te osobe kojima je prošlo više od četiri mjeseca nakon 
primarnog cijepljenja ili preboljenja u kojih izolacija traje najmanje sedam dana od prvog dana 
bolesti, dok je preostala 3 dana potrebno dosljedno i pravilno nošenje maski u kontaktu s drugim 
osobama, ograničiti kontakt s osobama koje imaju povećan rizik od ozbiljne bolesti COVID-19 te 
pridržavanje drugih epidemioloških mjera. 


- Simptomatski bolesnik COVID-19 s blagom ili umjerenom kliničkom slikom, koji nije 
imunokompromitiran može prekinuti izolaciju najranije nakon pet dana pod uvjetom da je 
najmanje 24 sata afebrilani ima poboljšanje ostalih simptoma te je peti dan izolacije negativan 
u brzom antigenskom testu (BAT). U tom slučaju sljedećih pet dana potrebno je dosljedno i 
pravilno nošenje maski u kontaktu s drugim osobama, ograničiti kontakt s osobama koje imaju 
povećan rizik od ozbiljne bolesti COVID-19 te pridržavanje drugih epidemioloških mjera. Ako je 





rezultat BAT-a učinjenog najranije peti dan od početka izolacije pozitivan, a radi se o osobi s 
blagom ili umjerenom kliničkom slikom, koja nije imunokompromitirana, osoba može prekinuti 
izolaciju nakon 7 dana ako je cijepljena ili je prethodno preboljela, odnosno nakon deset dan ako 
nije cijepljena i nije prethodno preboljela, a bez ponovnog testiranja pod uvjetom da je najmanje 
24 sata afebrilna i ima poboljšanje ostalih simptoma. 


II. = SimptomatskibolesniksCOVID-19s teškom kliničkom slikom koji nije imunokompromitiran 


Završetak izolacije simptomatskog bolesnika s COVID-19 s teškom kliničkom slikom koja 
zahtijeva intenzivnu skrb, preporučuje se ako su zadovoljeni sljedeći kriteriji: 


- najmanje 24 sata bolesnik je afebrilan bez upotrebe antipiretika i značajno poboljšanje 
simptoma“ bolesti COVID-19 


- | prošlo je najmanje 20 dana od prvog dana bolesti 


IV. — Teško imunokompromitirani bolesnik (npr. oboljeli od maligne bolesti na kemoterapiji, 
osobe koja duže razdoblje primaju visoke doze kortikosteroida (npr. prednizona > 20 mg/dan 
duže od 14 dana)/imunosupresivnih lijekova zbog svoje osnovne dijagnoze, primatelj 
transplantiranog organa/tkiva, osoba s HIV infekcijom i niskim vrijednostima CD4 limfocita 
(<200) ili drugim oblikom imunodeficijencije). Završetak izolacije preporučuje se ako su 
zadovoljeni sljedeći kriteriji: 


- najmanje 24 sata bolesnik je afebrilan bez upotrebe antipiretika 
- značajno poboljšanje simptoma? bolesti COVID-19 
I prošlo je najmanje 20 dana od početka simptoma bolesti 


ILI 


osoba ima dva uzastopna negativna rezultata brisa RT-PCR testiranja na SARS-CoV-2 s 
razmakom od minimalno 24 sata, s time da je prvi bris uzet najmanje deset dana od početka 
bolesti i nakon što je bolesnik tri uzastopna dana afebrilan. 


4. Za korisnike domova za starije i teško bolesne odrasle osobe i osobe s invaliditetom 
primjenjuju se Upute za sprječavanje i suzbijanje epidemije COVID-19 za pružatelje socijalne usluge 
smještaja za starije osobe i osobe s invaliditetom u sustavu socijalne skrbi. 


1 Prema njima osobe zaražene virusom SARS-CoV-2 najzaraznije su dan-dva prije pojave simptoma i u prvim danima 
bolesti, pri čemu se većina sekundarnih slučajeva zarazi u kontaktu s prvooboljelom osobom unutar prvih pet dana od 
pojave simptoma. Molekularna PCR metoda detektira virusnu nukleinsku kiselinu koja ne korelira uvijek s prisutnošću 


vijabilnog virusa u organizmu. 


2 Određeni simptomi poput kašlja i anosmije mogu trajati tjednima nakon što bolesnik prestane biti zarazan za 
okolinu. 


